Oι πωλήσεις παιδιών πραγματοποιούνταν ως το 1669, ανεπίσημα όμως συνεχίστηκαν και αργότερα. Δεν γνωρίζουμε αν αυτοί οι εξισλαμισμοί γίνονταν βίαια ή εκούσια. Είναι πολύ πιθανό να ασκούνταν πιέσεις πάνω στους Χριστιανούς. H απογοήτευση των Χριστιανών από τις νίκες των Οθωμανικών στρατευμάτων, η επιείκεια με την οποία το ετερόδοξο Ισλάμ αντιμετώπιζε ορισμένες θρησκευτικές πεποιθήσεις των Χριστιανών, η προπαγάνδα των Μουσουλμάνων δερβίσηδων, οι δύσκολες συνθήκες διαβίωσης οδήγησαν ένα μέρος του Χριστιανικού πληθυσμού στο να ασπασθεί τη Μουσουλμανική θρησκεία.